O **Club Baloncesto Rosalía de Castro** ou **Beirasar Rosalía** por cuestións de patrocinio é un club de baloncesto da cidade de Santiago de Compostela. Xoga na liga EBA do baloncesto español e disputa os seus partidos como local no Pavillón do Instituto Rosalía de Castro da capital galega.

Historia
--------

O club nace a través dunha iniciativa dun grupo de empresarios galegos, encabezados por Enrique Suárez, que a proposta de Ubaldo Rueda, deciden crear este novo Club en 1990.

Nun primeiro momento créase un equipo xuvenil e outro cadete, aumentando, co paso dos anos, o número de participantes e colaboradores. Finalmente, en 1995 inscribiuse o primeiro equipo profesional na categoría de Primeira Nacional.

O Club seguiría medrando ao amparo do Instituto Rosalia da capital galega, onde cada vez o número de persoas pertencentes ao Club aumentaba, cun equipo en Primeira Nacional durante os anos 1995, 1996, 1997 e 1998, conseguindo ese último ano o ascenso á Liga EBA.

Xa no ano 1999, o equipo profesional daría un salto importante de calidade, xa que fora invitado á participar na Liga LEB (actual LEB Ouro). Durante a estancia nesta liga (anos 1999, 2000, 2001, 2002 e 2003) a cidade tivo a oportunidade de dispoñer dun equipo na elite.

Na primeira tempada do equipo colexial na LEB non puido conseguir máis que seis vitorias en 30 encontros que levaron ao Rosalía á derradeira posición da liga, mais conseguiu manter a categoría grazas á reestruturación que sufriu a competición ese verán. O equipo estivo dirixido primeiro por Eduardo Lada, que acabou sendo substituído por José Ángel Rivera, *Mozan*, quen ao final da tempada mostrouse moi crítico cos seus xogadores. Finalmente *Mozan* abandonou o posto por motivos de saúde pouco despois de iniciar a tempada 2001-02.

Nun fatídico play-out en xuño de 2003 o equipo rematarou por descender á LEB 2.

A etapa na LEB 2 foi de ledicia e desesperación. O equipo desfrutou na tempada 2002-03 cun 3º posto que o levaría a estar a piques de ascender ou desesperación coma nos anos 2004-05 onde tan só acadou a permanencia, ou no ano 2005-06 onde quedou ás portas do play off. Mais na tempada 2006-07 o equipo quedou campión de liga e acadou o ascenso á LEB Ouro. Logo de finalizar a liga regular na segunda posición da táboa por detrás do Ciudad de La Laguna Canarias con 22 vitorias e 12 empates, o equipo compostelán logrou impoñerse nos *play-offs* a Provincia de Palencia nos cuartos (3-0), COB en semifinais (3-0) e Ciudad de La Laguna Canarias por 69-81 na final.

A tempada 2007-08 foi o reencontro do club coa LEB, agora LEB Ouro, categoría da que foi un dos fundadores. Será unha liga ben lembrada en Compostela por seren catro anos anceiada e por manter un grupo cun carácter especial que viña de ascender, porén e por ser a primeira vez que o club se clasificaba para xogar uns play-off, mercede a un traballado oitavo posto na fase regular. Houbo momentos doces, facendo o mellor inicio da liga con cinco vitorias consecutivas ou gañando o derby co Breogán en Lugo, e outros máis duros de lesións, de duras derrotas e inxustizas.

Na tempada 2008-09 o equipo acada unha 18ª posición que o leva a descender á LEB Prata.

Cadro 2009-10
-------------

* Víctor Rodríguez de la Fuente
* Galicia Manu Ferreiro Somoza
* Erik Kangas
* Galicia Pablo Posse Quintáns
* España José Luis Merino Lozano
* Anthony Veeren
* Adrian Dwight Joseph
* Galicia Antonio Pantín Peleteiro
* España Rogelio Legasa Pérez
* Galicia Francisco Rodríguez Trigo

Traxectoria
-----------

| Tempada | 1997-98 | 1998-99 | 1999-00 | 2000-01 | 2001-02 | 2002-03 | 2003-04 | 2004-05 | 2005-06 | 2006-07 | 2007-08 | 2008-09 | 2009-10 |
| --- | --- | --- | --- | --- | --- | --- | --- | --- | --- | --- | --- | --- | --- |
| **Liga** | 2ª División M. | EBA | LEB | LEB | LEB | LEB | LEB Prata | LEB Prata | LEB Prata | LEB Prata | LEB Ouro | LEB Ouro | LEB Prata |
| **Posto** | - | 8 | 16 | 13 | 13 | 16 | 4 | 14 | 9 | 1 | 8 | 18 | 15 |

Indícanse con fondo de cor verde as tempadas nas que houbo ascenso de categoría e en cor vermella aquelas nas que se descendeu.

Notas
-----

1. ↑  "Rosalía y la LEB, una relación de amor y odio con final abierto". *El Correo Gallego* (en castelán). 2 de maio de 2007. Arquivado dende o orixinal o 02 de setembro de 2021. Consultado o 2 de setembro de 2021.
2. ↑  "Resultados y Clasificaciones LEB 2 2006/2007" (en castelán). Federación Española de Baloncesto. Consultado o 2 de setembro de 2021.
3. ↑  "Series LEB 2 2006/2007" (en castelán). Federación Española de Baloncesto. Consultado o 2 de setembro de 2021.

Véxase tamén
------------

### Ligazóns externas

  


| * v
* c
* e
Baloncesto masculino en Galicia |
| --- |
| Federación | Federación Galega de Baloncesto |
| Selección | Selección de baloncesto de Galicia |
| Equipos | 

|  |  |
| --- | --- |
| Liga ACB | 
* CB Breogán
* Obradoiro CAB

 |
| LEB Ouro | 
* Básquet Coruña
* Club Ourense Baloncesto

 |
| Liga EBA | 
* Basket Xiria
* Bosco Salesianos
* CB Chantada
* EDM A Estrada
* Marín Peixegalego
* Obradoiro Silleda
* Porriño Baloncesto Base
* Santo Domingo Betanzos

 |
| 1ª División | 
* Baloncesto Narón
* Basket Clube de Gaia
* CB Noia
* CB O Meco
* CB Viveiro
* Celtas Foz
* CLB Vilagarcía
* Costa Ártabra
* Estudiantes Lugo
* Obradoiro USC
* Seis do Nadal
* Xuven Cambados

 |
| Desaparecidos | 
* La Casera Lugo
* OAR Ferrol
* Viña Costeira Coruña

 |

 |
| Copa | Copa Galicia |
| Pavillóns | Pazo dos Deportes (Lugo) · Multiusos Fontes do Sar (Santiago) · Pazo Paco Paz (Ourense) · Pazo dos Deportes de Riazor (Coruña) · Polideportivo da Malata (Ferrol) |
| Páxina web | fegaba.com |

* Portal:Baloncesto
* Portal:Santiago de Compostela